Ιωάννης Μπουμπάρας

Ο Ιωάννης Μπουμπάρας, ήταν σημαντικός Έλληνας Μακεδονομάχος οπλαρχηγός από το Μπλάτσι (Βλάστη) Εορδαίας της περιφερειακής ενότητας Κοζάνης.

Βιογραφικά στοιχεία
Ο Ιωάννης Μπουμπάρας γεννήθηκε στα τέλη του 19ου αιώνα στο Μπλάτσι (Βλάστη) Εορδαίας της περιφερειακής ενότητας Κοζάνης. Συμμετείχε από την αρχή του Μακεδονικού Αγώνα, ως οπλίτης, αγγελιοφόρος, οδηγός και σύνδεσμος των οπλαρχηγών της Δυτικής Μακεδονίας. Υπήρξε μέλος της Εθνικής Επιτροπής Μπλατσίου με σημαντική δράση. Συγκρότησε δική του ένοπλη ομάδα και συνεργάστηκε με τους αξιωματικούς Γ. Κατεχάκη, Π. Μάνο και Π. Γύπαρη σε διάφορες αποστολές στην Εορδαία, Καστοριά και Φλώρινα. Στις 21 Απριλίου του 1905 συμμετείχε ως οδηγός των διαφόρων σωμάτων στη Μάχη του Μουρικίου και συνελήφθη από τον Οθωμανικό στρατό στο λόφο Σνι. Μεταφέρθηκε στα Καϊλάρια (Πτολεμαΐδα), όπου βασανίστηκε και ακρωτηριάστηκε μέχρι θανάτου. Προτομή του κοσμεί σήμερα πάρκο της Πτολεμαΐδας.Ιωάννης Σ. Κολιόπουλος (επιστημονική επιμέλεια), Αφανείς, γηγενείς Μακεδονομάχοι, Εταιρεία Μακεδονικών Σπουδών, University Studio Press, Θεσσαλονίκη, 2008, σελ. 101Γεώργιος Πετσίβας (επιμέλεια), Ιωάννη Καραβίτη, Ο Μακεδονικός Αγών, Αθήνα 1994,  τόμος B΄, σελ. 722Μιχαήλ Καλινδέρης, Ο βίος της κοινότητας Βλάτσης επί Τουρκοκρατίας εις το πλαίσιον του Δυτικομακεδονικού περιβάλλοντος, Θεσσαλονίκη 1987,  σελ. 163Γεώργιος Γαλανός, Η μαρτυρική θυσία του Μπλατσιώτη Γιάννη Μπομπάρα, περιοδικό: Μακεδονική Ζωή, τεύχος 261, 1988, σσ. 36 - 38Γεώργιος Τώνιας, Γιάννης Μπομπαράς, ο εθνομάρτυρας του Μπλατσίου, περιοδικό: Μακεδονική Ζωή, τεύχος 49, 1970, σσ. 46 - 49

Παραπομπές

 Εξωτερικοί Σύνδεσμοι 
 e-istoria, Μακεδονικός Αγών

Κατηγορία:Μακεδονομάχοι